b'\n_START_ARTICLE_\nJurko je iskal strahu\n_START_PARAGRAPH_\nJurko je iskal strahu je pravljica, ki jo je zapisal Fran Mil\xc4\x8dinski leta 1948.\n_START_SECTION_\nVsebina pravljice\n_START_PARAGRAPH_\nPravljica govori o fantu, ki ni poznal strahu. Veliko je sli\xc5\xa1al govoriti o njem, a on \xc5\xa1e ga ni videl. Ker mu to ni dalo miru, se je odlo\xc4\x8dil, da bo od\xc5\xa1el v svet, da spozna strah. Tako je prvi\xc4\x8d pri\xc5\xa1el do grobarja, ki mu je naro\xc4\x8dil naj pono\xc4\x8di \xc4\x8duva grobove. Ko je pono\xc4\x8di \xc4\x8dakal strahu, so iz grobov pri\xc5\xa1li mrli\xc4\x8di, a Jurko se jih ni bal. Nato je od\xc5\xa1el naprej in se drugi\xc4\x8d ustavil pri rablju. Ta mu naro\xc4\x8di, naj pono\xc4\x8di pazi tri razbojnike, ki so jih obesili. Tudi teh se ni ustra\xc5\xa1il, zato se je odpravil naprej. Pri\xc5\xa1el je v de\xc5\xbeelo, kjer sta stala dva grada. Povedali so mu, da v enem stra\xc5\xa1i in nih\xc4\x8de ne pride \xc5\xbeiv iz njega. Jurko se z veseljem odpravi v ta grad in \xc4\x8daka strahu. Tudi tu se ni ustra\xc5\xa1il po\xc5\xa1asti, ki so pri\xc5\xa1le, celo izgnal jih je iz gradu. Za zahvalo mu je gra\xc5\xa1\xc4\x8dak dal svojo h\xc4\x8derko za \xc5\xbeeno, a Jurko se ni hotel poro\xc4\x8diti, dokler ne spozna strahu. Tako se je odpravil domov, \xc4\x8de bi tam na\xc5\xa1el strah, a se je po enem letu vrnil in \xc5\xa1e vednop ni poznal strahu. Poro\xc4\x8dil se je z gra\xc5\xa1\xc4\x8dakovo h\xc4\x8derko in dobila sta sina. Nekega dne, ko se je sin\xc4\x8dek igral na travi, pa Jurko prebledi in iz sebe ne spravi glasu. Sinu se je pribli\xc5\xbeeval gad in ga hotel pi\xc4\x8dit. Tako je Jurko spoznal, kaj je resni\xc4\x8dni strah.'